РАЗДЕЛ II. ТЕХНИЧЕСКИ СПЕЦИФИКАЦИИ
Обществената поръчка e с предмет: „Доставка на медицински консумативи за нуждите на “Специализирана болница за активно лечение на онкологични заболявания – София област ” ЕООД по 87 обособени позиции“
Предметът на поръчката включва периодични доставки на медицински консумативи (изделия/продукти) за нуждите на „Специализирана болница за активно лечение на онкологични заболявания – София област“ ЕООД ("СБАЛОЗ – София област“ ЕООД), съгласно посоченото в спецификациите, по предварителна заявка на възложителя.

Конкретните технически спецификации на всеки един от продуктите и прогнозните количества, предмет на настоящата поръчка, са посочени в табличен вид в Eхcel – приложение към настоящия раздел. Всяка номенклатурна позиция е обозначена с пореден номер.

Определените количества са ориентировъчни и не пораждат задължения за "СБАЛОЗ – София област" ЕООД да ги закупи в прогнозния обем. Възможно е да възникне необходимост за доставка от един вид от номенклатурите над посочените бройки в техническата спецификация за сметка на друг вид (от номенклатурите), като не се променя максимално допустимата, обща стойност на договора. Фактическото изпълнение на обществената поръчка е обвързано с приема на пациенти и прогнозата на лечебното заведение за периода на договора. Конкретните доставки се определят от потребностите на лечебното заведение със заявки до Изпълнителя.
ИЗИСКВАНИЯ КЪМ ИЗПЪЛНЕНИЕТО
1. Изисквания за качество:
Предлаганите от участниците медицински изделия трябва да са нови и неупотребявани.
Оферираните медицински изделия и консумативи следва да отговарят на нормативно установените изисквания за качество и европейски стандарти и да са придружени с декларация за съответствие. Наред с това те следва да отговарят и на изискванията на възложителя, включително на посочените в приложението към настоящата техническа спецификация.
Предложените медицински изделия/консумативи следва да отговарят на съответните действащите нормативни изисквания за продажба - валидни разрешения за употреба.

Медицинските изделия, показали отклонения от стандартите и дефекти по време на приложението им в рамките на срока на годност, се подменят от изпълнителя с редовни такива, като за целта се изготвя двустранен протокол.

Когато производителят на медицинските продукти не е установен на територията на държава членка на ЕС или на държава от Европейското икономическо пространство, участникът трябва да разполага с документи относно "упълномощения представител" по смисъла на чл. 10 ал. 2 от ЗМИ.

Съгласно разпоредбата на чл. 39, ал. 3, т. 1, б. „ж“ от ППЗОП към техническото предложение в този случай участникът следва да представи (приложи заверено копие) от следните документи и информация:

· Документ за писменото упълномощаване на представител, по смисъла на чл.10, ал. 2 от ЗМИ - копие на оригиналния документ, придружено с превод на български език. При представени ЕС сертификати, в които производителя и упълномощения представител са вписани, не е необходимо да се представя документа за упълномощаване.

Забележка: Когато един документ се отнася за няколко подпозиции, върху горния десен ъгъл на документа следва да се посочи номера на обособената/ите подпозиция/и, за която/които се отнася документа.
Когато участникът е и производител, обстоятелството следва да е отбелязано в офертата.

· Декларация в свободен текст за нанесена “СЕ” маркировка върху медицинското изделие, в съответствие с изискванията на  чл.8 и чл. 15 от ЗМИ, издадена от производителя или упълномощен представител (чл.14, ал.2 от Закона за медицинските изделия) за всяко медицинско изделие, предложено от участника /заверено от участника копие/.

· Валиден сертификат за „СЕ” марка, издаден от нотифициран орган за всички медицински изделия, за които се изисква съгл. чл. 18 от Закона за медицинските изделия и Наредбите за съществените изменения за оценяване на съответствието със съществените изисквания на медицинските изделия по чл.2, ал.1, т.1 и т.3 от Закона за медицинските изделия. В случай че за конкретното изделие не се изисква по закон/директива сертификат за „СЕ” марка, участникът представя декларация в свободен текст.

Доказателствата следва да се представят, съгласно изискванията на ЗОП от участника избран за изпълнител преди сключване на договор за обществена поръчка.
2. Опаковка и маркировка

Доставяните медицински изделия/продукти следва да отговарят на нормативно установените изисквания за качество и европейски стандарти, опаковани със съответната маркировка за производител и партидни номера. Те следва да притежават: нанесена “СЕ” маркировка; нанесен идентификационен номер на нотифицирания орган, когато такъв се изисква от действащото законодателство. Маркировката следва да бъде поставяна на всеки кашон, съответно - на всяка опаковка.

Доставените продукти следва да имат маркировка, обозначаваща срокът им на годност.

Медицинските изделия следва да бъдат доставяни опаковани в оригиналната опаковка на производителя, като тя не трябва да бъде с нарушена цялост или мокра.

Медицинските изделия следва да са опаковани по начин, който да ги запазва от всякакви повреди, дължащи се на атмосферни условия и транспорт. Опаковката не трябва да е похабена, зацапана или с други видими белези, които да не позволяват разчитане на данните и информацията върху опаковката.

3. Срокове

3.1. Срок на годност
Остатъчният срок на предлаганите продукти към датата на всяка доставка следва да бъде не по-малък от 60 /шестдесет/ на сто от обявения от производителя и указан върху опаковката срок на годност.
Доставката на продукт с остатъчен срок на годност по-малък от 40 /четиридесет/ на сто от обявения от производителя може да се извърши само с мотивирано решение на ВЪЗЛОЖИТЕЛЯ за конкретно количество, определено от него, като ИЗПЪЛНИТЕЛЯТ дължи и съответната неустойка. Без изрично писмено съгласие на ВЪЗЛОЖИТЕЛЯ стоките няма да бъдат заплащани.
3.2. Срок за изпълнение на обществената поръчка:
Срокът за изпълнение на обществената поръчка е до 12 месеца или до изчерпване на стойността (по-ранното събитие),  считано от датата на влизане в сила на договора 
3.3. Срок за изпълнение на доставката/ите
Доставките са периодични, като се извършват след писмена заявка от Възложителя с указани и точно определени в заявката съответно вид и количества. Заявката се изпраща по факс, ел. поща, или друг, изрично договорен в писмена форма начин между страните. Максималният срок за регулярна доставка е до 24 /двадесет и четири/ часа след получаване на писмена заявка от Възложителя, с указани и точно определени в заявката съответно вид и количества продукти. Участниците следва да предложат  сроковете за доставка в часове, които да са в рамките на максимално допустимите срокове.
Срок за доставка до определеното от възложителя франко място за доставка в спешни случаи - до 2 (два) часа от получаване на спешна заявка по факс или ел. поща. За спешни поръчки се допуска подаване на заявка и по телефон. Спешни заявки се подават към Изпълнителя/ите в случай на неотложна нужда.
Доставките до определеното от възложителя франко място за доставка, следва да се извършат в работни дни, от 08:00 до 16:00 часа. В случай че срокът изтича в неработен ден, доставката следва да се изпълни най-късно в първия работен ден, следващ деня, в който изтичат сроковете. По желание на Възложителя доставките, могат да бъдат по предварително уговорен график.
